Mandag eftermiddag har der været flere uheld på grund af glatte veje i Nordjylland. Nordjyllands Politi opfordrer derfor bilister til at køre uhyre forsigtigt. Mandag omkring klokken 15 omkom en mandlig bilist i en ulykke ved Fjerritslev. Han mistede herredømmet over bilen på grund af det glatte føre, og bilen skred over i en modkørende lastbil. Der skete også et andet uheld ved Fjerritslev mandag eftermiddag, og også ved Trekroner, der ligger sydøst for Fjerritslev melder politiet om et uheld. I Nørager stødte to personbiler sammen, og en person var fastklemt.
Nordjyllands Politi advarer om meget glatte veje. Der har været flere trafikuheld i løbet af mandag eftermiddag.